فلوریډا

فلوریډا (Folrida) چي په هسپانوي کې د "ګلونو ځمکه" معنی لري) یو ایالت دی چي د متحده ایالاتو په سویل ختیځ کي موقعیت لري. دا ایالت په لویدیځ کي د مکسیکو خلیج ، په شمال کي د الاباما او جورجیا ایالتونو، په ختیځ کي د اتلانتیک بحر او په سویل کي د فلوریډا او کیوبا له تنګي سره ګډه پوله لري. د فلوریډا ایالت درجه بندي د ساحې له مخي په دویمه، د نفوس له مخي په دریمه ، او د کثافت له مخي اتم ځای لري. په دې ایالت کي جکسن ویل ښار د نفوس له مخي ترټولو لویه سیمه او په متحده ایالاتو کي د ساحي له مخي ترټولو لوی ښار ګڼل کیږي. د میامي لویه سیمه په فلوریډا کي ترټولو نفوس لرونکي میټروپولیټان سیمه ده او د ایالت پلازمینه تلهاسی نومیږي. فلوریډا په اصل کي د مکسیکو خلیج، اتلانتیک بحر او د فلوریډا تنګي تر منځ یو ټاپو دی چي په متحده ایالاتو کي نږدې 1,350 میل (2,170 کیلومتره) اوږده سمندري کرښه لري. دا ایالت د بېلابیلو څارویو لکه امریکایی ایلیګیټر، فلوریډا پینتر او ماناتی میشت ځای ګڼل کیږي. فلوریډا ایالت په 1513 زیږدیز کال کي د هسپانویانو له لوري کشف او په 1845 کي د متحده ایالاتو اړوند سیمه وګرځېدل.